**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 4 ครั้งที่ 2/2565**

**วันที่ 22 สิงหาคม 2565 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |  |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |  |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |  |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 18 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 19 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |
|  |  |  |  |  |  |  |

**ผู้ไม่มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายบุญปัน | กันทะสี | ส.อบต.หนองหลวง หมู่ที่ 16 |  |  |  |
|  |  |  |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการ นายก อบต.หนองหลวง | *อนุวัฒน์* | *มะโนราช* |  |
| 5 | นายสมใจ | นัติพันธ์ | ปลัด อบต.หนองหลวง | *สมใจ* | *นัติพันธ์* |  |
| 6 | นายวิสิทธิ์ | จันทวดี | หัวหน้าสำนักปลัด | *วิสิทธิ์* | *จันทวดี* |  |
| 7 | นายเปี๊ยก | ใจคง | ผู้อำนวยการกองช่าง | *เปี๊ยก* | *ใจคง* |  |
| 8 | นายเดชอนัน | สีดา | หัวหน้าฝ่ายสวัสดิการสังคม | *เดชอนัน* | *สีดา* |  |
| 9 | นางขนิษฐา | แสนพันนา | หัวหน้าฝ่ายการเงินและบัญชี | *ขนิษฐา* | *แสนพันนา* |  |
| 10 | สิบเอกคงเดช | โอนากุล | นักวิชาการศึกษา | *คงเดช* | *โอนากุล* |  |
| 11 | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 19 ท่าน
* ลาป่วย 1 ท่าน
* คณะผู้บริหาร 4 ท่าน
* เจ้าหน้าที่ ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* สวัสดีท่านสมาชิกทุกท่าน การประชุมในวันนี้เป็นการประชุมสภา สมัยสามัญ สมัยที่ 4 ครั้งที่ 2/2565 ก็ต้องขอบคุณสมาชิกทุกท่าน ที่เสียสละเข้าร่วมประชุม
* สำหรับการประชุมในวันนี้ มีสาระสำคัญคือ การพิจารณาร่างข้อบัญญัติงบประมาณรายจ่าย ประจำปีงบประมาณ 2566 ในวาระที่ 2 เรื่องการแปรญัตติ ถ้าการพิจารณาในวาระที่ 2 แล้วเสร็จ ก็จะหารือท่านสมาชิกดำเนินการในวาระที่ 3 วาระเห็นชอบดำเนินการต่อไป
* ระเบียบวาระที่ 1 เรื่องประธานแจ้งให้ที่ประชุมทราบ ลำดับต่อไปเรียนเชิญท่านนายกครับ

**นางสมัย ชนาราษฎร์ นายก อบต.หนองหลวง**

* ขอบคุณสมาชิกที่เข้าร่วมกิจกรรมที่ผ่านมา ที่วัดจันทรังษี มีเพียงบางท่านที่ไม่ได้ไปติดภารกิจ ก็อยากให้ทุกท่านให้ความร่วมมือและเล็งเห็นความสำคัญในการมีส่วนร่วม
* สำหรับกิจกรรมที่ อบต.หนองหลวงได้จัดขึ้นสร้างความภาคภูมิใจ ที่ได้สนับสนุนส่งเสริมในการทำนุบำรุงพรศาสนา
* ล่าสุดเมื่อวาน ทาง อบต.หนองหลวงได้ร่วมกับผู้นำชุมชนหลายท่านช่วยกันพัฒนา ปรับปรุงศูนย์พักคอย (โควิด) เดิม โดยเราจะทำเป็นศูนย์นักเรียนผู้สูงอายุ หรือโรงเรียนผู้สูงอายุ
* และได้ขนย้ายเตียงนอน พัดลม ที่นอน ออกจากศูนย์พักคอยโดยได้มอบให้โรงเรียน ศูนย์พัฒนาเด็กเล็ก รพสต. หลายแห่ง ก็มี หมู่ที่ 5 14 3 17 19 และ 7 ซึ่งประสานเข้ามา
* ในวันพุธ ที่ 24 เวลา 08.00 น. ให้ใส่เสื้อเหลือง กางเกงดำ หมวก ผ้าพันคอ เพื่อร่วมกันทำจิตอาสาพัฒนาสวนสาธารณะหนองหลวง โดยจะจัดหาเสื้อแขนยาวสีเหลืองให้ และนำจิตอาสาของแต่ละหมู่บ้านไปด้วยไม่น้อยกว่า 5 ท่าน
* วันที่ 6 กันยายน 2565 ร่วมกับเจ้าหน้าที่ของ อบต.หนองหลวง ผู้นำชุมชน และฝ่ายปกครองของตำบลหนองหลวง
* ในวันนี้เป็นการประชุมพิจารณาร่างข้อบัญญัติงบประมาณรายจ่าย ประจำปีงบประมาณ 2566 (วาระที่ 2 แปรญัตติ) ซึ่งเราจะประชุม 2 วาระ แต่ไม่สามารถประชุม 3 วาระรวดเดียวได้ ฉะนั้นจึงให้ประธานสภาฯ หารือและหามติต่อสภา เพื่อให้เจ้าหน้าที่จัดพิมพ์เพื่อนำเสนอนายอำเภออนุมัติต่อไป แจ้งเพื่อทราบเท่านั้น

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* การรับรองรายงานการประชุมสภา อบต.หนองหลวง สมัยสามัญ สมัยที่ 3/2565 ลงวันที่ 28 มิถุนายน 2565

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาฯชี้แจงรายละเอียดครับ

**นายประยูร พลทอง เลขานุการสภา อบต.หนองหลวง**

* การประชุมสภา สมัยสามัญ สมัยที่ 4/2565 ลงวันที่ 15 สิงหาคม 2565

เวลา 09.30 น. มีผู้เข้าประชุม จำนวน 19 ท่าน ลาประชุม 1 คน ผู้บริหาร 4 คน เจ้าหน้าที่ 6 คน

* กระผมขอแจ้งรายงานการประชุม ตามเอกสารรายงานการประชุมที่ทุกท่านได้รับไปแล้ว ดังนี้

1 ) ระเบียบวาระที่ 1 ประธานสภาแจ้งเพื่อทราบ

2 ) ระเบียบวาระที่ 2 การรับรองรายงานการประชุมครั้งที่ผ่านมา

3 ) ระเบียบวาระที่ 3 เรื่องเพื่อพิจารณา

3.1 พิจารณาอนุมัติเข้าเป็ฯสมาชิกสมาคมองค์การบริหารส่วนตำบลแห่งประเทศไทย

3.2 พิจารณาให้ความเห็นชอบร่างแผนพัฒนาท้องถิ่น (2561-2565) เพิ่มเติม (ฉบับที่ 8) พ.ศ. 2565

3.3 พิจารณาโอนงบประมาณรายจ่ายประจำปี 2565

โอนตั้งเป็นรายการใหม่ จำนวน 4 รายการ

3.4 พิจารณาร่างข้อบัญญัติงบประมาณรายจ่าย ประจำปีงบประมาณ 2566

3.5 พิจารณาเลือกคณะกรรมการแปรญัตติ จำนวน 7 ท่าน

4 ) ระเบียบวาระที่ 4 เรื่องอื่น (ถ้ามี)

* ขอเชิญท่านตรวจดูรายงานการประชุม ที่เจ้าหน้าที่ได้ส่งให้ท่านไปแล้ว ท่านใดมีอะไรเพิ่มเติม ขอเชิญครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* กระผมได้อ่านและตรวจดูรายงานการประชุมสภา สมัยสามัญ สมัยที่ 4/2565 แล้วถูกต้องครับ

**นายประยูร พลทอง เลขานุการสภา อบต.หนองหลวง**

* มีท่านใดต้องการเพิ่มเติมหรือไม่ หากไม่มีขอหามติที่ประชุมเห็นชอบรับรองรายงานการประชุมสภา อบต.หนองหลวง

**มติที่ประชุม** รับรอง 19 เสียง

ไม่รับรอง - เสียง

งดออกเสียง - เสียง

ลา 1 เสียง

ขาด - เสียง

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2566**

**นายวีระ เพียรไทยสงค์ ประธานสภา อบต.หนองหลวง**

**3.1 พิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2566**

**วาระที่ 2 แปรญัตติ**

* เรียนเชิญคณะกรรมการแปรญัตติครับ

**นายปณชัย คล้อยคำ ประธานคณะกรรมการแปรญัตติ**

* ตามมติคณะกรรมการที่ได้ประชุมกันเมื่อวันที่ 15 สิงหาคม 2565 และได้ส่งให้สมาชิกสภา เสนอแปรญัตติ ภายในวันที่ 16 17 18 สิงหาคม 2565 เวลา 07.00 – 16.30 น. ณ ห้องประชุมสภาองค์การบริหารส่วนตำบลหนองหลวง โดยได้ดำเนินการแต่งตั้งคณะกรรมการแปรญัตติ ทั้งหมด 7 คน ดังนี้
* 1. นายปณชัย คล้อยคำ ประธานกรรมการ
* 2. นายชญช์ อินทะมาตร์ กรรมการ
* 3. นายอดุลย์ ปาละสาร กรรมการ
* 4. นายเรียน ทระทึก กรรมการ
* 5. นายจันทรร์หอม แสงโทโพธิ์ กรรมการ
* 6. น.ส.ทัศวรรณ์ แพงพรหม กรรมการ
* 7. นางวพรทิพย์ คำสุข เลขานุการฯ
* ขอรายงานการประชุมแปรญัตติร่างข้อบัญญัติงบประมาณรายจ่าย ประจำปีงบประมาณรายจ่าย 2566 ดังนี้

แผนงานบริหารงานทั่วไป ไม่มี

แผนงานรักษาความสงบภายใน ไม่มี

แผนงานการศึกษา ไม่มี

แผนงานสาธารณสุข ไม่มี

แผนงานสังคมสงเคราะห์ ไม่มี

แผนงานสร้างความเข้มแข็งของชุมชน ไม่มี

แผนงานการศาสนา วัฒนธรรม และนันทนาการ ไม่มี

แผนงานเคหะและชุมชน มีผู้ยื่นขอแปรญัตติ จำนวน 2 ท่าน ขอสงวนคำแปรญัตติ ดังนี้ 1. นายพัสดร ชาวสวย สมาชิกสภาฯ หมู่ที่ 3

2. นายปณชัย คล้อยคำ สมาชิกสภาฯ หมู่ที่ 5

แผนงานอุตสาหกรรมและการโยธา ไม่มี

แผนงานการเกษตร ไม่มี

แผนงานการพาณิชย์ ไม่มี

แผนงานงบกลาง ไม่มี

* คณะกรรมการมีมติเป็นเอกฉันท์ให้เสนอตต่อสภาฯ เป็นผู้พิจารณาชี้ขาด ตามเอกสารที่ส่งให้สภาฯแล้ว และรายงานมาเพื่อสภาฯดำเนินการต่อไป

**นายวีระ เพียรไทยสงค์ ประธานสภา อบต.หนองหลวง**

* ขอบคุณคณะกรรมการแปรญัตติทุกท่านครับ
* ตามรายงานการประชุมฯ มีผู้ยื่นแปรญัตติ 2 ท่าน และขอสงวนคำแปรญัตติ จำนวน 2 ท่าน เพื่อให้สภาฯเป็นผู้พิจารณา ขอเชิญนายพัสดร ชาวสวย สมาชิกสภาฯ หมู่ที่ 3 แปรญัตติครับ

**นายพัสดร ชาวสวย ส.อบต.หมู่ที่ 3**

* ตามที่กระผมได้ยื่นเสนอคำแปรญัตติ เรื่องอุดหนุนการไฟฟ้าส่วนภูมิภาคโพนพิสัย หน้า 117/137 ข้อ 3 ขอเปลี่ยนเป็นโครงการขยายเขตไฟฟ้าสู่พื้นที่การเกษตร ถนนสายกุดแคน – นาตาล งบประมาณ 100,000 บาท เท่าเดิมครับ

**นายวีระ เพียรไทยสงค์ ประธานสภา อบต.หนองหลวง**

* เชิญนายปณชัย คล้อยคำ สมาชิกสภาฯ หมู่ที่ 5 แปรญัตติครับ

**นายปณชัย คล้อยคำ ส.อบต.หมู่ที่ 5**

* ตามที่กระผมได้ยื่นเสนอคำแปรญัตติ เรื่อง อุดหนุนการไฟฟ้าส่วนภูมิภาคโพนพิสัย หน้าที่ 117/137 ข้อ 4 งบประมาณ 50,000 บาท
* ขอเปลี่ยนคำชี้แจงเป็น โครงการขยายเขตไฟฟ้าส่องสว่างภายในหมู่บ้าน หมู่ที่ 5 บ้านหนองจอก งบประมาณ 50,000 บาท เท่าเดิม เพื่อรับรองครัวเรือนที่ขยายออกไป ขอบคุณครับ

**นายวีระ เพียรไทยสงค์ ประธานสภา อบต.หนองหลวง**

* ตามที่สมาชิกสภาได้ยื่นคำแปรญัตติต่อคณะกรรมการ ขอสงวนคำแปรญัตติ เพื่อให้ที่ประชุมสภาเป็นผู้พิจารณาชี้ขาด กระผมจะหามติเป็นลำดับต่อไป
* การหามติมีทั้งแบบลับ และแบบเปิดเผย ท่านสมาชิกสภาเห็นสมควรเป็นแบบใด เชิญครับ

**นายชญช์ อินทะมาตร์ ส.อบต.หมู่ที่ 9**

* ตามที่ท่านสมาชิกฯเสนอแปรญัตติเพื่อขอเปลี่ยนแปลงคำชี้แจง ทั้ง 2 โครงการ กระผมขอเสนอให้หามติแบบเปิดเผยโดยการยกมือพ้นศีรษะ และหามติพร้อมกันทั้ง 2 โครงการ
* เพราะรายละเอียดเนื้อหาของการแปรญัตติเปลี่ยนแปลงคำชี้แจง สมาชิกชี้แจงรายละเอียดครบถ้วนสมบูรณ์แล้ว

**นายวีระ เพียรไทยสงค์ ประธานสภา อบต.หนองหลวง**

* มีท่านใดเสนอเป็นอย่างอื่นไหมครับ
* ถ้าไม่มี กรผมขอหามติเห็นชอบให้แก้ไขเปลี่ยนแปลงคำชี้แจง ตามที่สมาชิกสภาขอสงวนคำแปรญัตติให้สภา เป็นผู้ชี้ขาดทั้ง 2 โครงการ
* สมาชิกสภาฯท่านใดเห็นชอบแก้ไขเปลี่ยนแปลงคำชี้แจงร่างข้อบัญญัติงบประมาณรายจ่าย ประจำปีงบประมาณ 2566 ทั้ง 2 โครงการ กรุณายกมือพ้นศีรษะด้วยครับ

**มติที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**วาระที่ 3 เห็นชอบร่างข้อบัญญัติงบประมาณรายจ่าย ประจำปีงบประมาณ 2566**

**นายวีระ เพียรไทยสงค์ ประธานสภา อบต.หนองหลวง**

* การพิจารณาในวาระที่ 3 ไม่มีการอภิปราย เว้นแต่ที่ประชุมสภาจะได้ลงมติอภิปราย ถ้ามีเหตุอันสมควร
* ให้ที่ประชุมสภาลงมติเห็นชอบจะให้ตราเป็นข้อบัญญัติหรือไม่
* มีสมาชิกสภาท่านใดเพิ่มเติมอะไรอีกหรือไม่ หากไม่มีกระผมจะขอหามติเห็นชอบต่อ
* การหามติ มี 2 วิธี
* 1. การหามติแบบเปิดเผย มี 2 ลักษณะ คือ
* การบกมือขวาพ้นศีรษะ
* การขานชื่อตามหมู่บ้าน
* 2. การหามติแบบลับ
* ในการลงมติเห็นชอบข้อบัญญัติงบประมาณรายจ่ายประจำปีงบประมาณ พ.ศ. 2566 นี้ เป็นเรื่องสำคัญ ควรจะหามติแบบเปิดเผยโดยการยกมือขวาพ้นศีรษะ หรือการขานชื่อตามหมู่บ้าน ท่านสมาชิกสภาเห็นสมควรเป็นแบบใดครับ

**นายสุรศกดิ์ นันทจันทร์ ส.อบต.หมู่ที่ 13**

* ขอเสนอแบบเปิดเผย ชนิดขานชื่อตามหู่บ้านครับ

**นางพรทิพย์ คำสุข ส.อบต.หมู่ที่ 1**

* ขอเสนอแบบเปิดเผย ชนิดยกมือพ้นศีรษะ ค่ะ

**นายสมบัติ ภูแข่งหมอก ส.อบต.หมู่ที่ 14**

* ขอเสนอแบบเปิดเผย ชนิดยกมือพ้นศีรษะ ครับ

**นายวีระ เพียรไทยสงค์ ประธานสภา อบต.หนองหลวง**

* มีสมาชิกสภาท่านใดเห็นเป็นอย่างอื่นหรือไม่
* หากไม่มีกระผมขอหามติที่ประชุม
* ท่านใดเห็นชอบร่างข้อบัญญัติงบประมาณรายจ่าย ประจำปีงบประมาณ 2566 กรุณายกมือพ้นศีรษะ

**มติที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**3.2 พิจารณาเห็นชอบกำหนดการประชุมสภา สมัยสามัญ ประจำปี 2566**

**นายวีระ เพียรไทยสงค์ ประธานสภา อบต.หนองหลวง**

* กำหนดประชุมสภา สมัยสามัญ ประจำปี 2566
* ท่านสมาชิกสภา ท่านใดเห็นสมควรกำหนดกี่สมัยครับ

**นายสุรศกดิ์ นันทจันทร์ ส.อบต.หมู่ที่ 13**

* กระผมขอเสนอ กำหนดสมัยสามัญ 4 สมัย ครั้งละไม่เกิน 15 วัน ดังนี้
  + สมัยสามัญ สมัยที่ 1/2566 ระหว่างวันที่ 1-15 กุมภาพันธ์ 2566
  + สมัยสามัญ สมัยที่ 2/2566 ระหว่างวันที่ 15-30 เมษายน 2566
  + สมัยสามัญ สมัยที่ 3/2566 ระหว่างวันที่ 1-15 มิถุนายน 2566
  + สมัยสามัญ สมัยที่ 4/2566 ระหว่างวันที่ 1-15 สิงหาคม 2566

**นายวีระ เพียรไทยสงค์ ประธานสภา อบต.หนองหลวง**

* มีสมาชิกสภาท่านใดเสนอเป็นอย่างอื่นหรือไม่
* ถ้าไม่มีกระผมขอหามติครับ
* สมาชิกสภา ท่านใดเห็นสมควรกำหนดสมัยประชุมสภา สมัยสามัญ 4 สมัย สมัยละ 15 วัน

ตามที่ท่านสมาชิกสภาเสนอมานั้น กรุณายกมือพ้นศีรษะครับ

**มติที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภาฯ**

* มีสมาชิกท่านใด จะเสนออะไรไหมครับ เชิญครับ

**นายปณชัย คล้อยคำ ส.อบ.ต. หมู่ที่ 5**

* กระผมขอเป็นตัวแทนสมาชิกสภา ขอบคุณท่านนายกและทีมผู้บริหารที่ได้จัดซื้อเสื้อจิตอาสาให้ ขอบคุณครับ

**น.ส.ทัศวรรณ์ แพงพรหม ส.อบ.ต หมู่ที่ 20**

* ดิฉันขอขอบคุณท่านนายกและคณะผู้บริหาร ตลอดจนเจ้าหน้าที่ของ อบต.หนองหลวงที่เล็งเห็นความสำคัญให้ความช่วยเหลือ เกื้อหนุนในการในการจัดกิจกรรมทางพระพุทธศาสนาที่วัดจันทรังษี โซน 2 ขอบคุณค่ะ

**นายแสงกล้า สร้อยสงค์ ส.อบ.ต หมู่ที่ 12**

* ขอบคุณนายกและคณะผู้บริหารที่ได้มอบเงินและสิ่งของอุดหนุนการจัดกิจกรรมทางศาสนา

**นายจันทร์หอม แสงโทโพธิ์ ส.อบต. หมู่ที่ 12**

* ขอขอบคุณนายกที่มอบหน้ากากอนามัยให้ กระผมก็จะนำไปแจกจ่ายชาวบ้าน ต่อไปครับ

**นายเคน วรรณพราห์ม ส.อบต. หมู่ที่ 10**

* ขอขอบคุณท่านนายกฯและทีมบริหารที่จัดหางบให้โซน 2 ในการจัดอบรมศีลธรรม ในวันที่ 20 สิงหาคมที่ผ่านมา และยังควักเงินส่วนตัวมอบสนับสนุนอีก ถือว่าเป็นบุญกุศลที่ยิ่งใหญ่ครับ

**นางสมัย ชนาราษฎร์ นายก อบต.หนองหลวง**

* ก็ขอขอบพระคุณสมาชิกเช่นกันที่ร่วมแรงร่วมใจ สามัคคีกันจนบรรลุผลของการจัดกิจกรรม
* ขอให้ทุกท่านประสบโชคดีทุกคนค่ะ

**นายวีระ เพียรไทยสงค์ ประธานสภา อบต.หนองหลวง**

* ก็สมควรแก่เวลา
* ขอปิดประชุม

**ปิดการประชุม เวลา 12.00 น.**

ลงชื่อ *ประยูร พลทอง* ผู้จดรายงานการประชุม

(นายประยูร พลทอง)

เลขานุการสภา อบต.หนองหลวง

ลงชื่อ *ชญช์ อินทะมาตร์* ผู้ตรวจรายงานการประชุม

(นายชญช์ อินทะมาตร์)

สมาชิกสภา อบต.หนองหลวง

ลงชื่อ *สุรศักดิ์ นันทจันทร์* ผู้ตรวจรายงานการประชุม

(นายสุรศักดิ์ นันทจันทร์)

สมาชิกสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

(นายศุภชัย ศรีอุดร)

สมาชิกสภา อบต.หนองหลวง

ลงชื่อ *วีระ เพียรไทยสงค์* ผู้ตรวจรายงานการประชุม

(นายวีระ เพียรไทยสงค์)

ประธานสภา อบต.หนองหลวง